አሁን አሁን ይሕ የፌስ ቡክ ዥዋዥዌ ግልፍታዊ፣ ወቅታዊ፣ በብዛት እየሰማን ነው፤ /"ጤዛዊነት" ብንለው የተሻለ ሳይገልጸው አይቀርም- ጤዛዊነት የትውልድ ደዌ ነው!!
ከጋምቤላ እልቂት ወደ አንድ ግለሰብ ጡዘት ይሕንን ያክል የሚያሸጋግር ወጀብ መኖሩ ሳያስደንቀን አይቀርም፡፡
ይሕንን በማሰብ አለባቸው ተካ ጋር ያደረገውን ቃለ ምልልስ ለመመልከት እና የልጁን የብዙሃን አውታር (ምሕዋር) /ሚዲያ ላለማለት ነው/ ለመመልከት ወደ ዩቱብ ውቅያኖስ መግባት ነበረብኝ፡፡ የዚህ ልጅ ብዙ ወጀብ የበዛበት ምክንያቱ ምን ይሆን? በሚል ሐሳብ መጠነኛ ምልከታ ለማድረግ ጣርሁ፡፡
"ቴዎድሮሰ ካሳሁን ዊዝ አለቤ ሾ" የሚል ጽሑፍ ስጠይቀው በርካታ አማራጮችን አመጣልኝ፤ በደቡብ አፍሪቃ ያደረገውን አጭር ቃለምልለስ (የኢትዮጵያን የእግር ኳስ ብሔራዊ ቡድን ለመደገፍ የሄደበትን)፣ ከዚያም ወደ ኋላ ተመልሶ የፖሊስ እና ሕብረተሰቡ ጋዜጠኛ ከኃይሌ ገብረ ሥላሴ ጋር ያደረገውን ቃለ ምልልስ-1994 ዓ.ም በ97 ፣ ከዚያም በአሜሪካን አገር፣ ከዚያም "ካሳ ሾው" የሚባል ከበርካታ ዓመታት የቃለምልስ እድል በኋላ "ኢቢኤስ" ባለውለታ ሆኖ መቅረቡን፤ ከዚያም በድጋሜ "ኢቢኤስ" የፋሲካ በዓል ላይ ክብር እንግዳ ማድረጉን፤ አሁንም ለዚህ ሁሉ ወጀብ የሆነውን የፋሲካ በዓል በድጋሜ የተቀረጸ ወደ መድረክ ሥራ ያዳርሰናል፡፡(በዚህ ላይ በጣይቱ ሆቴል የጥቁር ሰው ትዕይንት ምረቃ ላይ ተመስገን ደሳለኝን ስመለከት ለነዚህና መሠል ሰዎች መዝፈኑ ይቀር ይሆን ማለቴ አልቀረም…)
በዚህ ሁሉ የቃለ መጠይቅ ሂደት ውስጥ ልጁ ከተለመደው የሙዚቀኞች ማንነት የተለየ መመሆኑን ከሚናገራቸው የአስተሳሰብ ልኬቶቹ መገመት አይከብድም፤ ሆኖም የዚህ ልጅ ብዙ ወጀብ የበዛበት ምክንያቱ ምን ይሆን? ወደሚለው ጥያቄ አዘነበልሁ፡፡ "ጥቁር ሰው"ን ምኒሊክን ብንወስድ የአብዛኛው ወጀብ ምክንያት መሆኑን እናስታውስና፤ በጥቁር ሰው ሙዚቃው ውስጥ "ምኒሊክ ሆይ ኦሮሞን ወላይታን ገደልክልኝ" ሲል እንዳልገጠመ፣ እንዳላሰበም ጭምር ማሰብ ከቻልን በኋላ፤ ‹‹አድዋ››ን ያሳየበት አቅጣጫ ብቻ ማየት እንችላለን፡፡ የአድዋ ጠላት ማን ነው? በማናቸውም መልኩ የኢትዮጵያ ጠላት ዓላማ ሊሆን እንደሚችል ተገንዝበን፤ የዚህ ልጅ ብዙ ወጀብ የበዛበት ምክንያቱ ምን ይሆን ብለን እንጠይቅ እና እንመካከር…
ተራ አሉባልታ እና ሥርዓት አልበኝነት በግድግዳው ላይ የመዋል አቅም አይኖረውም… በጨዋነት እስኪ ሐሳባችን እንመነዝር እና ወደ አንድ መዳረሻ እንሂድ… ጥያቄው ይደገም፡-
የዚህ ልጅ ብዙ ወጀብ የበዛበት ምክንያቱ ምን ይሆን?
.zehabesha
posted by tigi flate